hotchpotch/miracl-hf-unified huggingface dataset:
दुर्रानी साम्राज्य
दुर्रानी साम्राज्य (पश्तो: , द दुर्रानियानो वाकमन​ई) एक पश्तून साम्राज्य था जो अफ़्ग़ानिस्तान पर केन्द्रित था और पूर्वोत्तरी ईरान, पाकिस्तान और पश्चिमोत्तरी भारत पर विस्तृत था। इस १७४७ में कंदहार में अहमद शाह दुर्रानी (जिसे अहमद शाह अब्दाली भी कहा जाता है) ने स्थापित किया था जो अब्दाली कबीले का सरदार था और ईरान के नादिर शाह की फ़ौज में एक सिपहसलार था। १७७३ में अहमद शाह की मृत्यु के बाद राज्य उसके पुत्रों और फिर पुत्रों ने चलाया जिन्होने राजधानी को काबुल स्थानांतरित किया और पेशावर को अपनी शीतकालीन राजधानी बनाया। अहमद शाह दुर्रानी ने अपना साम्राज्य पश्चिम में ईरान के मशाद शहर से पूर्व में दिल्ली तक और उत्तर में आमू दरिया से दक्षिण में अरब सागर तक फैला दिया और उसे कभी-कभी आधुनिक अफ़्ग़ानिस्तान का राष्ट्रपिता माना जाता है।
रिवेंज के प्रकरणों की सूची
रिवेंज () एक अमेरिकी टेलिविज़न ड्रामा शृंखला है, जिसकी रचना माइक कॅली ने की है तथा जिसमें मुख्य भूमिका में हैं मैडेलिन स्टो व एमिली वैन-कैंप। शृंखला का प्रिमीयर सितम्बर 21, 2012 को एबीसी चॅनल पर हुआ था।
मिलावट
धनलोलुप और भ्रष्टाचारी व्यवसायियों द्वारा खाद्य पदार्थों में अशुद्ध, सस्ती अथवा अनावश्यक वस्तुओं के मिश्रण को अपमिश्रण या अपद्रव्यीकरण या मिलावट कहते हैं। छोटे-बड़े अनेक खाद्य व्यापारी अधिक लाभ के लोभवश नाना प्रकार की युक्तियों से घटिया वस्तु को बढ़िया बताकर ऊँचे दाम पर बेचने का प्रयास करते हैं। इस प्रकार का कुत्सित व्यापार समाज के सभी वर्गो में न्यूनाधिक मात्रा में व्याप्त है, जिससे जनता को उचित मूल्य देने पर भी घटिया खाद्य सामग्री मिलती है और उससे स्वास्थ्य की हानि भी होती है।
खाद्य व्यवसायियों का यह अनैतिक एवं समाजविरोधी आचरण संसार के सभी देशों में पाया जाता है, किंतु अशिक्षित, निर्धन और अल्पविकसित देशों में यह अधिक देखने में आता है। दूध, घी, तेल, अन्न, आटा, चाय, काफी, शर्बत आदि महँगे तथा देहसंरक्षी पदार्थों (प्रोटेक्टिव फ़ूड्स) में अधिकतर अपद्रव्यीकरण किया जाता है जिससे उनकी उपयोगिता कम हो जाती है। इससे जनता को जो स्वास्थ्यहानि होती है उसको रोकना परम आवश्यक है। सदाचारपूर्ण नैतिक शिक्षा, अत्यंत उपयोगी साधन होते हुए भी अपद्रव्यीकरण रोकने में किसी देश में सफल सिद्ध नहीं हुई है। मानव स्वभावगत दोषों का अध्ययन करनेवाले न्यायशास्त्रियों का मत है कि खाद्य का अपद्रव्यीकरण रोकने के लिए कठोर दंडनीति अपनाना आवश्यक है। साधारण धनदंड सर्वथा अपर्याप्त है। भोजन को विषाक्त करनेवाला आततायी कहलाता है और 'नाततायी वधे दोष:' के अनुसार उसको दंड देना ही उचित है। इसी कारण ऐसे अपराधी के लिए धनदंड के अतिरिक्त अब कारादंड का भी विधान है। परंतु केवल दंडनीति से भी काम नहीं चलता। जनमत जागरण की भी आवश्यकता है।
दूध में जल, घी में वनस्पति घी अथवा चर्बी, महँगे और श्रेष्ठतर अन्नों में सस्ते और घटिया अन्नों आदि के मिश्रण को साधारणत: मिलावट या अपमिश्रण कहते हैं। किंतु मिश्रण के बिना भी शुद्ध खाद्य को विकृत अथवा हानिकर किया जा सकता है और उसके पौष्टिक मान (फूड वैल्यू) को गिराया जा सकता है। दूध से मक्खन का कुछ अंश निकालकर उसे शुद्ध दूध के रूप में बेचना, अथवा एक बार प्रयुक्त चाय की साररहित पत्तियों को सुखाकर पुन: बेचना मिश्रणरहित अपद्रव्यीकरण के उदाहरण हैं। इसी प्रकार बिना किसी मिलावट के घटिया वस्तु को शुद्ध एवं विशेष गुणकारी घोषित कर झूठे दावे सहित आकर्षक नाम देकर जनता को ठगा जा सकता है। इस कारण 'मिलावट' अथवा 'मिश्रण' जैसे शब्द खाद्यविकारी कार्यो के लिए पूर्ण रूप से सार्थक नहीं हैं। खाद्य पदार्थ के उत्पादन, निर्माण, संचय, वितरण, वेष्टन, विक्रय आदि से संबंधित वे सभी कुत्सित कार्य, जो उसके स्वाभाविक गुण, सारतत्व अथवा श्रेष्ठता को कम करनेवाले हैं, अथवा जिनसे ग्राहक के स्वास्थ्य की हानि और उसके ठगे जाने की संभावना रहती है, अपद्रव्यीकरण या अपनामकरण (मिसब्रैंडिंग) द्वारा सूचित किए जाते हैं। जनस्वास्थ्य तथा न्यायविधान की दृष्टि में ये शब्द बहुत व्यापक अर्थ के द्योतक हैं।
खाद्य पदार्थ के अपद्रव्यीकरण द्वारा जनता की स्वास्थ्यहानि को रोकने के लिए प्रत्येक देश में आवश्यक कानून बनाए गए हैं। भारत के प्रत्येक प्रदेश में शुद्ध खाद्य संबंधी आवश्यक कानून थे, किंतु भारत सरकार ने सभी प्रादेशिक कानूनों में एकरूपता लाने की आवश्यकता का अनुभव कर, देश-विदेशों में प्रचलित काननों का समुचित अध्ययन कर, सन्‌ 1954 में खाद्य-अपद्रव्यीकरण-निवारक अधिनियम (प्रिवेंशन ऑव फ़ूड ऐडल्टरेशन ऐक्ट) समस्त देश में लागू किया और सन्‌ 1955 में इसके अंतर्गत आवश्यक नियम बनाकर जारी किए। इस कानून द्वारा अपद्रव्यीकरण तथा झूठे नाम से खाद्यों का बेचना दंडनीय है।
ऐवन पीटर्स
ऐवन थॉमस पीटर्स (जन्म: जनवरी 20, 1987) अमेरिकी अभिनेता हैं, जो मुख्यतः FX की पद्यावली हॉरर-ड्रामा गल्प टेलीविज़न शृंखला "अमेरिकन हॉरर स्टोरी" में निभाई गई अपनी टेट लैंगडन, एबीसी विज्ञान गल्प "इनवेज़न" में जॅसी वारन और एबीसी की ही ड्रामा "द डेज़" की अपनी कूपर डे की भूमिकाओं के लिए जाने जाते हैं।
फॉक्स ब्रोडकास्टिंग कंपनी
फॉक्स ब्रोडकास्टिंग कंपनी () या जिसे आम तौर पर फॉक्स नेटवर्क या फॉक्स कहते हैं, एक अमेरिकी व्यापारिक प्रसारण टेलीविजन नेटवर्क है जो रूपर्ट मर्डोक की न्यूज़ कॉर्पोरेशन फॉक्स इंटरटेनमेंट की संपत्ति है। इसे ९ अक्टूबर १९८६ में शुरू किया गया था और यह १८-४९ के उम्र के दर्शकों के बिच २००४-२००९ का सर्वाधिक रेटिंग वाला नेटवर्क बन गया। २००७-२००८ में यह अमेरिका का सर्वाधिक लोकप्रिय नेटवर्क बन गया और इसने सीबीएस का स्थान छीन लिया। सीबीएस ने अपना स्थान २००९-०९ में पुनः अर्जित कर लिया।
रे-बैन एविएटर
एविएटर () धूप के चश्मे का एक प्रकार है जिसका विकास बौश एंड लोम्ब ने रे-बैन ब्रांड के अंतर्गत किया है। इसकी विशेषता इसका काले या रौशनी को परावर्तित करने वाले शीशे है जो आँखों के आकार से दो या तिन गुना बड़े होते है, साथ ही पतली धातु की दोहरी या तिहरी पट्टियाँ व कान तक जाने वाले केबल है। इसका डिज़ाइन इस प्रकार है कि चश्मा इंसानी आँख को लगभग पुरी तरह ढक लेता है व किसी भी कोण के आने वाली रौशनी से उन्हें बचाता है।
एविएटर चश्मो को १९३६ में रे-बैन द्वारा वैमानिकों की आँखों की उड़ान भरते वक्त सुरक्षा के लिए विकसित किया गया था। इनका नाम एविएटर इसीलिए रखा गया था क्योंकि यह खास कर वैमानिकों के लिए थे जिन्हें अंग्रेज़ी भाषा में एविएटर कहते हैं। रे-बैन ने इन्हें एक वर्ष बाद आम जनता को बेचना शुरू कर दिया था।
गाम्बिया संसदीय चुनाव, २०१२
यह संसदीय चुनाव २९ मार्च २०१२ को गाम्बिया में आयोजित किया गया। चुनाव में ४८ एकसदनी नेशनल असेंबली की 53 सीटों के लिए पांच सीटों पर चुनाव हुए जिन्में से ५ राष्ट्रपति द्वारा नियुक्त किए गए।
ईश्वरी प्रसाद गुप्ता
ईश्वरी प्रसाद गुप्ता (जन्म : 5 फ़रवरी 1931, आरा, बिहार) 1958 बैच के अवकाशप्राप्त प्रशासनिक अधिकारी है जो भारत सरकार के गृह मंत्रालय में संयुक्त सचिव,त्रिपुरा के मुख्य सचिव एवं अंडमान निकोबार द्वीप समूह के उपराज्यपाल पद पर रह चुके हैं।
सरल एवं ईमानदार अधिकारियों में से एक गुप्ता जी समय-समय पर प्रशासनिक विषयों पर अपनी बेवाक राय समाचार पत्रों में पद पर रहते हुए भी व्यक्त करते रहे हैं। इस समय वे सपत्नीक अपने छोटे पुत्र विनोदकुमार गुप्ता के परिवार के साथ गुलमोहर इंक्लेव नई दिल्ली के एक साधारण से डी०डी०ए० फ्लैट में रह रहे हैं।  ईश्वरी प्रसाद गुप्ता का जन्म आरा, बिहार में ५ फ़रवरी १९३१ को बिश्वनाथ गुप्ता और जानकी देवी के यहाँ हुआ था। बचपन से ही मेधावी छात्र होने के नाते प्रारम्भिक विद्यालय से लेकर महाविद्यालय तक की समस्त परीक्षायें आद्योपान्त प्रथम श्रेणी में उत्तीर्ण करते हुए मात्र बीस वर्ष की आयु में सन् १९५१ में पटना साइंस कालेज (वर्तमान पटना विश्वविद्यालय) से सर्वोच्च अंकों के साथ स्वर्ण पदक प्राप्त करते हुए गणित में एम०एससी० की स्नातकोत्तर उपाधि ग्रहण कर ली थी।
यही नहीं, उन्होंने भारतीय प्रशासनिक सेवा से अवकाश ग्रहण करने के पश्चात दिल्ली विश्वविद्यालय से एलएल०बी० भी किया। अपने सम्पूर्ण जीवन में स्वामी विवेकानन्द के कर्मयोग को उन्होंने ऐसा आत्मसात किया कि व्यर्थ की यशलिप्सा की ओर उनका कभी ध्यान ही नहीं गया।
गुप्ता जी ने सन् १९५८ में मणिपुर-त्रिपुरा कैडर से आई०ए०एस० किया और १९६९ तक अरुणाचल प्रदेश में डिप्टी कमिश्नर व सेक्रेटरी जैसे पदों पर कार्य किया। सन् १९६९ में उन्हें त्रिपुरा का मुख्य सचिव बनाया गया। बीच-बीच में कुछ समय के लिये भारत की केन्द्र सरकार में प्रतिनियुक्तियों को छोडकर उनका र्अधिकांश कार्यकाल पूर्वोत्तर राज्यों की प्रशासनिक सेवा में ही बीता।३३ वर्षों तक विभिन्न पदों पर रहने के बाद सन् १९९६ में उन्होंने २३ दिसम्बर को अंडमान और निकोबार द्वीप समूह के उप राज्यपाल पद की शपथ ग्रहण की और लगभग साढे चार वर्षों तक उप राज्यपाल के गरिमामय पद पर रहकर २५ मई २००१ को ससम्मान सेवामुक्त हुए।
अभी हाल ही में उन्हें बांग्लादेश की प्रधानमंत्री शेख हसीना ने २७ मार्च २०१२ को अपने देश की राजधानी ढाका बुलाकर सम्मानित किया। इस अवसर पर बोलते हुए शेख हसीना ने ईश्वरी प्रसाद गुप्ता सहित उन तमाम अन्य सम्मानित हस्तियों का आभार व्यक्त किया जिन्होंने बांग्लादेश मुक्ति युद्ध में सहयोग दिया।.
वैसे तो उन्होंने समय-समय पर प्रशासनिक विषयों पर अपने बहुमूल्य विचार व्यक्त किये जो कहीं न कहीं प्रकाशित होते रहे किन्तु स्वभाव से संकोची वृत्ति के कारण उन्होंने उन्हें कभी विधिवत सहेज कर नहीं रक्खा फिर भी जो कुछ उनके बच्चों ने बचाकर रख लिया उसके अनुसार उनके कुछ प्रकाशित अंग्रेजी के लेख इस प्रकार हैं:
ड्रेकुला (१९९२ फ़िल्म)
ड्रेकुला (अंग्रेज़ी: Dracula / Bram Stoker's Dracula) एक १९९२ गोथिक हॉरर फिल्म के रोमांस की कल्पना है। यह निर्देशित किया है और सह उत्पादन: . यह उपन्यास ड्रेकुला ब्रैम स्टोकर द्वारा पर आधारित है।
बल्लभगढ़
बल्लभगढ़ (Ballabhgarh) भारत के हरियाणा राज्य के फरीदाबाद ज़िले में स्थित एक नगर और तहसील है।
बल्लभगढ़ हरियाणा राज्य के दक्षिण-पूर्वी भाग के फरीदाबाद ज़िले में एक शहर और तहसील का नाम है। दिल्ली से लगभग ३० किमी दूर स्थित यह शहर भारत के राष्ट्रीय राजधानी क्षेत्र (ऍन सी आर) का हिस्सा है। बल्लभगढ़ में एक जाट रियासत थी जिसकी स्थापना सन् 1739 में बलराम सिंह ने की थी। यहाँ पर प्रसद्ध नाहर सिंह महल भी खड़ा है और इसका निर्माण भी बलराम सिंह ने ही करवाया था। गुड़गांव, फरीदाबाद और बहादुरगढ़ के बाद मेट्रो कनेक्टिविटी पाने के लिए हरियाणा में बल्लभगढ़ चौथा शहर है।
बल्लभगढ़ का राष्ट्रीय संग्रामों में एक विशेष स्थान रहा है। जब महाराजा सूरजमल के पुत्र महाराजा जवाहर सिंह ने दिल्ली पर चढाई की तो उन्हे लाल किले के दरवाजे को तोडने में परेशानी हुई दरवाजे पर लगी बडी बडी कीलों से दरवाजा तोडने के लिए लगाए गए हाथियों के माथे लहु लुहान हो गए थे तब महाराजा जवाहर सिंह के मामा राजा बलराम सिंह ने स्वयं को हाथियों के माथे पर बांधने के लिए कहा जिससे लाल किले के दरवाजे तो टूट गए पर राजा बलराम सिंह शहीद हो गए परंतु उन्ही की वजह से महाराजा जवाहर सिंह ने दिल्ली फतह की। उनके मित्र सूरज मल (भरतपुर राज्य के नरेश) ने उनके पुत्रों को फिर बल्लभगढ़ की गद्दी दिलवाई। बाद में जब अफ़ग़ानिस्तान से अहमद शाह अब्दाली ने हमला किया तो बल्लभगढ़ ने उसका सख़्त विरोध किया, लेकिन ३ मार्च १७५७ को हराया गया। और भी आगे चलकर बल्लभगढ़ के राजा नाहर सिंह (१८२३-१८५८) ने १८५७ की आज़ादी की लड़ाई में हिस्सा लिया और उसके लिए ब्रिटिश सरकार ने उन्हें विद्रोह कुचलने के बाद सन् १८५८ में फांसी दी।
झुआंग लोग
झुआंग () दक्षिणी चीन में बसने वाली एक मानव जाति का नाम है। यह अधिकतर चीन के गुआंगशी प्रांत में रहते हैं, जिस वजह से उसे 'गुआंगशी झुआंग स्वशासित प्रदेश' () भी कहा जाता है। इसके आलावा झुआंग समुदाय युन्नान, गुआंगदोंग, गुइझोऊ और हूनान प्रान्तों में भी मिलते हैं। कुल मिलाकर दुनिया भर में झुआंग लोगों की आबादी १.८ करोड़ है। हान चीनी लोगों के बाद यह चीन का दूसरा सबसे बड़ा जातीय समुदाय है। झुआंग भाषाएँ ताई-कादाई भाषा-परिवार की सदस्य हैं - इस परिवार की भाषाएँ पूर्वोत्तर भारत में भी मिलती हैं।
पुराने ज़माने में चीनी लोग झुआंग लोगों का नाम चीनी भावचित्रों में तिरस्कार-पूर्वक ढंग से '獞' लिखते थे, जिसका उच्चारण तो 'झुआंग' है लेकिन जिसका अर्थ 'एक क़िस्म के जंगली कुत्ते' है। १९४९ में चीन पर साम्यवादियों (कोम्युनिस्टों) का क़ब्ज़ा होने के बाद उन्होंने सरकारी स्तर पर इसे बदलकर '僮' कर दिया जिसका मतलब 'नौकर लड़का' है और उच्चारण 'झुआंग' ही है। आगे चलकर जब चीनी भावचित्रों का सरलीकरण किया गया तो इसे 壮 किया गया जिसका मतलब 'तंदुरुस्त या शक्तिशाली' है। इसका उच्चारण अभी भी 'झुआंग' ही है।
आनुवंशिकी (जॅनॅटिक) अनुसन्धान से पता चला है कि बहुत से झुआंग पुरुष पितृवंश समूह ओ२ (O2) के वंशज हैं और इनमें पितृवंश समूह ओ१ (O1) के भी कुछ वंशज पाए जाते हैं। देखा गया है कि बहुत से ताइवान के आदिवासी लोग भी ओ१ के वंशज हैं। ऊपर से भाषावैज्ञानिकों को यह भी शक़ है कि हो सकता है कि ताई-कादाई भाषाएँ ताइवान पर ऑस्ट्रोनीशियाई भाषाओँ के साथ शुरू हुई हों। अगर यह सत्य है तो संभव है कि झुआंग लोगों के पूर्वज ताइवान से चीन की मुख्यभूमि पर आए हों।
झुआंग लोग अपनी भाषाएँ पुराने ज़माने में चीनी भावचित्रों, रोमन लिपि और सिरिलिक लिपि को इस्तेमाल कर के लिखा करते थे। जब चीनी भावचित्रों का प्रयोग झुआंग भाषाओँ के लिए किया जाता था तो उसे 'साउंदिप' () कहा जाता था। आधुनिक काल में झुआंग भाषाओँ को केवल रोमन लिपि में ही लिखने की प्रथा है। झुआंग लोगों का खानपान भी अलग है। इसमें खारे पानी या सिरके में कुछ दिनों तक भिगोई बंदगोभी और अन्य सब्ज़ियाँ, सूअर का मांस और सुखाई हुई मछलियाँ शामिल हैं। यह एक 'तेल चाय' नाम की विचित्र चाय भी पीते हैं जिसे चाय के पत्तों को तलकर चावल के दानों के साथ घोलकर बनाया जाता है। तेल चाय के साथ अक्सर मूंगफलियाँ या चावल के पेड़े खाए जाते हैं।
झुआंग लोगों का अपना 'मो' () या 'शिगोंग' () नामक धर्म है जिसमें पूर्वजों को पूजा जाता है। इस धर्म के पुजारियों को बू मो () कहते हैं और इसके अपने मन्त्र और सूत्र हैं। मो धर्म में ब्रह्माण्ड की कृति करने वाले भगवान को बू लुओतुओ () पुकारा जाता है और यह मान्यता है कि समस्त चीज़ें तीन मूल तत्वों - पानी, धरती और आकाश - के मिश्रण से बनी हैं।
तस्करी
तस्करी अवैध रूप से सामान या व्यक्तियों के एक देश से दूसरे देश के परिवहन को कहते हैं। तस्करी करने वाले व्यक्ति को तस्कर कहते हैं कारण हैं जिनमें आर्थिक लाभ प्रधान कारण है। इसके अंतर्गत नशीले पदार्थों का लाना-ले जाना, व्यक्तियों का अवैध प्रवास करवाना, कर की चोरी, कारागार के अंदर कैदी को प्रतिबन्धित वस्तुएँ पहुँचाना या तस्करी की जानी वाली वस्तु आदि विषय आते हैं। हवाई अड्डे पर विदेश से ख़रीदी वस्तु का सीमा शुल्क जमा न करना भी तस्करी की परिधि में आता है।
डैरन क्रिस
डैरन एवरॅट क्रिस () अमेरिकी अभिनेता, गायक, गीतकार, संगीतकार और वादक हैं। यह शिकागो में आधारित एक मीडिया और संगीत रंगमंच उत्पादन कंपनी स्टारकिड प्रोडक्शंस के संस्थापक सदस्य और  सह-स्वामी भी हैं। यह मुख्यतः फॉक्स चैनल की कॉमेडी-ड्रामा टेलीविज़न शृंखला "ग्ली" में अपनी एक समलैंगिक हाई स्कूल विद्यार्थी ब्लेन एंडरसन की निभाई गई भूमिका के लिए प्रसिद्ध हैं।
विमुखता ( ग्रह )
स्थितीय खगोल विज्ञान में, दो खगोलीय पिंडों को विमुखता (Opposition) में होना कहा जाता है, जब किसी दिए गए स्थान (आमतौर पर पृथ्वी) से देखने पर, वे आकाश के विपरीत पक्ष पर होते है | एक ग्रह (या क्षुद्रग्रह या धूमकेतु) "विमुखता में" होना कहलाता है, जब पृथ्वी से देखने पर, यह सूर्य से विपरीत में होता है | विमुखता वरिष्ठ ग्रहों में ही होती है | विमुखता के लिए खगोलीय चिन्ह है |
विमुखता के दौरान एक ग्रह इस तरह नजर आता है :
ली नदी (गुआंगशी प्रान्त)
ली जिआंग या ली () दक्षिणी चीन के गुआंगशी प्रांत में बहने वाली एक नदी है। यह शिंगअन ज़िले () के माओएर पर्वतों में शुरू होकर दक्षिणी दिशा में गुइलिन, यांगशुओ और पिंगले शहरों से गुज़रती हुई निकलती है। पिंगले में दो और नदियाँ इसमें विलय हो जाती हैं और इस मिली-जुली नदी को गुइ नदी () के नाम से जाना जाता है। यह नदी फिर शी नदी () में मिलती है जो स्वयं आगे जाकर मोती नदी () में मिल जाती है।
ली और गुइ नदियों की मिलाकर कुल लम्बाई ४३७ किमी है और इसमें दोनों तरफ़ हरे-भरे पहाड़ नज़र आते हैं। यहाँ के पहाड़ चूने के पत्थर के बने हैं जिस से इनके अकार अजीब-ओ-ग़रीब नज़र आते हैं। इस तरह के आकारों को 'कार्स्ट' () कहा जाता है। यहाँ के लोग अक्सर नदी में मछलियों का शिकार करने के लिए पालतू जलकाग () पक्षियों का प्रयोग करते हैं। ली नदी के ऊपरी भाग और शिआंग नदी के दरमियान प्रसिद्ध प्राचीन लिंगचू नहर () है। सन् २१४ ईसापूर्व में चिन राजवंश के ज़माने में बनी यह नहर मोती नदी के नदीमुख (डेल्टा) क्षेत्र को यांग्त्से नदी की वादी से जोड़ने के लिए बहुत अहम मानी जाती है।
गुइ नदी
गुइ जिआंग या गुइ () दक्षिणी चीन के गुआंगशी प्रांत में बहने वाली एक नदी है जो शी नदी () की एक उपनदी है। गुइ नदी पिंगले ज़िले () में ली नदी और अन्य छोटे झरनों के मिल जाने से बनती है। वूझोऊ शहर () के पास यह शुन नदी () में विलय करने के बाद शी नदी कहलाती है। कश्तियाँ ली नदी, गुइ नदी, शी नदी और फिर मोती नदी से होती हुई दक्षिण चीन सागर तक जा सकती हैं।
नचार खेड़ा
नचार खेड़ा भारत के हरियाणा राज्य का एक गाँव है|काकड़ौद, दुर्जनपुर, सुरबरा, उदयपुर से सीमा लगती है।
दनौदा, मतलौडा, मंगलपुर, डौहाना खेड़ा, लितानी, मखण्ड, उचाना, कुम्भा, छान, बनभौरी भी नजदीकी गांवो में माने जाते हैं।नचार खेड़ा में प्रमुख डैरी मैन गली चौपाल के पास राजेस डॉ॰ वाली दुकान ८९०१०४२५९५
द लीजेंड ऑफ़ स्पायरो: अ न्यु बिगिनिंग
द लीजेंड ऑफ़ स्पायरो: अ न्यु बिगिनिंग (अंग्रेज़ी: The Legend of Spyro: A New Beginning) में पहली बार खेल द लीजेंड ऑफ़ स्पायरो त्रयी. इसके लिए जारी किया गया था: , , , , , मोबाइल फोन और .
विनोना रायडर
विनोना रायडर (जन्म विनोना लौरा होरोविट्ज़ (); 29 अक्टूबर 1971) एक अमेरिकी अभिनेत्री है। उन्होंने अपने फ़िल्म करियर की शुरुआत 1986 में बनी फ़िल्म "लुकास" से की थी। रायडर का पहला मुख्य किरदार टिम बर्टन की फ़िल्म "" (1988) में एक गोथ युवा का था जिसके लिए उन्हें काफ़ी सराहा गया। इसके बाद अन्य कई फ़िल्म व टेलीविजन कार्यक्रमों में अभिनय करने के बाद रायडर फ़िल्म "" (1989) में दिखी जो एक हाई स्कुल में युवा आत्महत्या के विवादस्पद विषय पर बनी थी।
कई फ़िल्मों में भिन्न-भिन्न प्रकार के किरदार साकार ने के बाद उन्हें १९९३ में "" (1993) के लिए सर्वश्रेष्ठ सह-अभिनेत्री का गोल्डन ग्लोब पुरस्कार व अकादमी पुरस्कार नामांकन प्राप्त हुआ। इसके साठ ही उन्हें अगले वर्ष "लिटल वुमन" के लिए सर्वश्रेष्ठ अभिनेत्री का अकादमी पुरस्कार नामांकन मिला। २००० में रायडर को उनके नाम का सितारा होलिवूड में वाक ऑफ़ फेम में दिया गया।
रायडर की निजी ज़िंदगी को मिडिया द्वारा काफ़ी प्रकाशित किया गया है। जॉनी डेप के साथ उनके संबंध को १९९० में काफ़ी प्रसिद्धी मिली। २००१ में चोरी के आरोप के चलते उन्हें अभिनय से चार वर्ष का विराम लेना पड़ा। २००६ में वे "स्टार ट्रेक" व "ब्लैक स्वान" जैसी फ़िल्मों से पुनः बड़े पर्दे पर आई. २०१० में उन्हें दो स्क्रीन एक्टर्स गिल्ड अवार्ड्स का नामांकन "व्हेन लव इस नॉट इनफ: द लोईस विल्सन स्टोरी" और "ब्लैक स्वान" के लिए मिला।
मोती नदी
मोती नदी या झू नदी () दक्षिणी चीन की एक मुख्य नदी है जिसका एक विस्तृत उपनदियों का मंडल है और दक्षिण चीन सागर के साथ एक बड़ा नदीमुख (डेल्टा) क्षेत्र है। इसमें तीन नदियाँ - शी नदी (, यानि 'पश्चिमी नदी'), बेई नदी (, यानि 'उत्तरी नदी') और दोंग नदी (, यानि 'पूर्वी नदी') - मिलकर नदीमुख बनती हैं, इसलिए इन्हें एक ही मोती नदी मंडल का हिस्सा मन जाता है। अगर शी नदी के सुदूर छोर से समुद्र तक की लम्बाई देखी जाए तो मोती नदी २,४०० किमी लम्बी है, जो इसे यांग्त्से नदी और पीली नदी (उर्फ़ ह्वांग हो) के बाद चीन की तीसरी सबसे लम्बी नदी बना देती है। मोती नदी का कुल जलसम्भर क्षेत्रफल ४,०९,४८० वर्ग किमी है जो अधिकतर चीन में है लेकिन जिसका एक अंश उत्तरी वियतनाम में भी आता है। ग्वांगझोउ शहर से गुज़रते हुए इस नदी के नीचे मोती के रंग वाले असंख्य शंख पड़े नज़र आते हैं, जिस से इसका नाम 'मोती नदी' पड़ा है। इस नदी मंडल के इर्द-गिर्द भारी आबादी, उद्योग और जल-यातायात की वजह से इस नदीमुख का पानी बहुत प्रदूषित है।
शी नदी
शी नदी या शी जिआंग () दक्षिणी चीन की एक नदी है जो प्रसिद्ध मोती नदी की पश्चिमी उपनदी है। चीनी भाषा में 'शी' () का मतलब 'पश्चिमी' और 'जिआंग' () का मतलब 'नदी' होता है। यह गुआंगशी प्रांत के वूझोऊ () शहर में गुइ नदी और शुन नदी के विलय से बनती है और पूर्व में गुआंगदोंग प्रांत से गुज़रकर मोती नदीमुख मंडल में पहुँचकर अपना पानी दक्षिण चीन सागर में भेज देती है। मोती नदी की अन्य दो मुख्य उपनदियाँ बेई नदी (, यानि 'उत्तरी नदी') और दोंग नदी (, यानि 'पूर्वी नदी') हैं, लेकिन इन तीनों में शी नदी ही सबसे लम्बी है। शी नदी मंडल की कुल लम्बाई २,१९७ किमी है और इसमें पानी के बहाव की तादाद चीन की सभी नदियों में सिर्फ़ यांग्त्से नदी के बाद दूसरे स्थान पर है। शी नदी की पूरी लम्बाई पर किश्तियाँ चल सकती हैं और यह सागर से काफ़ी दूर तक दक्षिणी चीन के अन्दर जल-यातायात का एक महत्वपूर्ण मार्ग है।
बेई नदी
बेई नदी या बेई जिआंग () दक्षिणी चीन की एक नदी है जो प्रसिद्ध मोती नदी की उत्तरी उपनदी है। चीनी भाषा में 'बेई' () का मतलब 'उत्तरी' और 'जिआंग' () का मतलब 'नदी' होता है। यह उत्तरी गुआंगदोंग प्रांत में एक ६३ किमी लम्बी नदी है जो मोती नदीमुख मंडल में पहुँचकर अपना पानी दक्षिण चीन सागर में भेज देती है। मोती नदी की अन्य दो मुख्य उपनदियाँ शी नदी (, यानि 'पश्चिमी नदी') और दोंग नदी (, यानि 'पूर्वी नदी') हैं।
दोंग नदी
दोंग नदी या दोंग जिआंग () दक्षिणी चीन की एक नदी है जो प्रसिद्ध मोती नदी की पूर्वी उपनदी है। चीनी भाषा में 'दोंग' () का मतलब 'पूर्वी' और 'जिआंग' () का मतलब 'नदी' होता है। यह नदी है मोती नदीमुख मंडल में पहुँचकर अपना पानी दक्षिण चीन सागर में भेज देती है। मोती नदी की अन्य दो मुख्य उपनदियाँ बेई नदी (, यानि 'पश्चिमी नदी') और बेई नदी (, यानि 'उत्तरी नदी') हैं। हाँग काँग महानगर में इस्तेमाल होने वाले पानी का ७०% से ज़्यादा हिस्सा इसी नदी से आता है और हाँग काँग की सरकारें १९६५ से दोंग नदी का पानी गुआंगदोंग प्रांत से ख़रीदती चली आई हैं।
सिलंग
सिलंग या ख़ुशबूदार ओज़मैनथस () एक प्रकार का पुष्पीय पौधा है, जो एशिया के शीतोष्ण कटिबन्ध (टेम्परेट ज़ोन) के गर्म भागों में, कॉकस क्षेत्र से लेकर जापान तक उगता है। भारत में यह हिमालय क्षेत्र में मिलता है और इसका प्रयोग बग़ीचों में ख़ुशबू के लिए किया जाता है क्योंकि इसके फूलों में पकी हुई ख़ुबानी से मिलती-जुलती एक लुभावनी सुगंध होती है। कुमाऊँ में इसका प्रयोग कपड़ों को कीड़ों द्वारा खाए जाने से बचने के लिए भी किया जाता है। चीन में इसके फूलों की चाय बनाई जाती है।
गुइलिन
गुइलिन () जनवादी गणराज्य चीन के दक्षिण में स्थित गुआंगशी प्रांत के पूर्वोत्तरी भाग में ली नदी के पश्चिमी किनारे पर स्थित एक विभाग का दर्जा रखने वाले शहर का नाम है। चीनी भाषा में इस शहर के नाम का मतलब 'सिलंग के वन' है क्योंकि इस नगर में बहुत से सिलंग के बेहद ख़ुशबूदार फूलों वाले वृक्ष पाए जाते हैं।
यह नगर हमेशा से अपने सौन्दर्य के लिए प्रसिद्ध रहा है। सन् २०१० में इसकी आबादी १३.४ लाख अनुमानित की गई थी और यहाँ हान, झुआंग, याओ, हुई, मियाओ और दोंग जाति के समुदाय रहते हैं। यहाँ गर्म और नम गर्मियाँ होती हैं और जुलाई-अगस्त में औसत अधिकतम तापमान ३३ सेंटीग्रेड है। सर्दियाँ ज़्यादा कड़क नहीं होती और जनवरी में औसत न्यूनतम तापमान ५ सेंटीग्रेड है। यहाँ आमतौर पर बर्फ़ नहीं पड़ती लेकिन कभी-कभार गिर भी जाती है।
गुइलिन अपने खानपान के लिए भी जाना जाता है। यहाँ के तीन व्यंजन 'गुइलिन के तीन ख़ज़ाने' कहलाते हैं -
यहाँ चावल के एक विशेष नूडल्ज़ भी बनते हैं जिन्हें घोड़े के मांस के साथ बनाया जाता है। कहा जाता है कि चिन राजवंश के ज़माने में जब उनकी फ़ौजों ने इस इलाक़े पर क़ब्ज़ा जमाया तो उनके सैनिक यहाँ का स्थानीय खाना पचा नहीं पाए और उनके पेट ख़राब रहने लगे। उस समय यहाँ इन चावल के नूडलों का आविष्कार किया गया। पर्यटक अक्सर इन्हें खाते हैं और यह बिना अश्व-मांस के भी मिल सकते हैं। यहाँ एक ज़ोंगज़ी () नामक व्यंजन भी मिलता है जो अच्छे पके चावलों और मूंग को एक साथ पिचका के केले के पत्तों में लपेटकर बनाया जाता है।
कल्याण स्वामी
बाभूलगाव के पटवारी कृष्णाजीपंत कुलकर्णी तीर्थयात्रा करते हुए कोल्हापुर को आए। वहाँ उनका विवाह पाराजीपन्त कुलकर्णी की बहन से हुआ। उन्हें तिन अपत्य हुए  अम्बाजी, दत्ताजी और एक बेटी|कुछ समय बाद कृष्णाजीपंत आगे की तीर्थयात्रा के लिए निकल पड़े|उसी समय समर्थ रामदास जी के कीर्तन श्री महालक्ष्मी के मंदिर में कोल्हापुर को चल रहे थे। इसी अवसर का लाभ उठाते हुए पाराजी पन्त ने स्वयं, अपनी बहन और उसके बेटोंके साथ समर्थ रामदास जी का अनुग्रह लिया। समर्थ ने धर्मकार्य के लिए अम्बाजी को मांग लिया। इसके बाद अम्बाजी, दत्ताजी और उनकी माता समर्थ के साथ चल पड़े|रास्ते में समर्थ रामदास जी ने शिरगाव को एक मठ स्थापन किया। वहाँ दत्ताजी को मठपति नियुक्त करके माता की सेवा और गृहस्थधर्म पालन करने का आदेश दिया। वाही आगे दत्तात्रय स्वामी नाम से विख्यात हुए|किन्तु अम्बाजी ने पूरा जीवन समर्थ की सेवा में अर्पित कर दिया। उन्ही का नाम 'कल्याण स्वामी' है।
टिम बर्टन
टिमोथी विलियम "टिम" बर्टन (; जन्म २५ अगस्त १९५८) एक अमेरिकी फ़िल्म निर्देशक, फ़िल्म निर्माता, लेखक व कलाकार है। वह "बीटलजूस", "एड्वर्ड सीज़रहैंड्स", "द नाइटमेयर बिफोर क्रिसमस", "एड वुड", "स्लीपी हॉलो", "कॉर्प्स ब्राइड" और "" जैसी अँधेरी फ़िल्मों व ब्लाकबस्टर फ़िल्मों, जैसे "पी-वी का बड़ा रोमांच", "बैटमैन", "प्लैनेट ऑफ़ द एप्स", "" और "ऐलिस इन वण्डरलैण्ड" के लिए लोकप्रिय है।
टोफ़ू
टोफू () या सोया दही () सोया दूध को जमाकर उसके दही को पनीर जैसे टुकड़ों को पिचकार बनाए गए खाने का नाम होता है। टोफ़ू कई प्रकार के होते हैं - सख़्त या मुलायम, पीले या सफ़ेद, नमकीन या मीठे। इन्हें पनीर की तरह अलग-अलग व्यंजनों में मिलाया जा सकता है और तला-भुना जा सकता है। टोफ़ू का आविष्कार प्राचीन चीन में हुआ और इसका श्रेय हान राजवंश के लिऊ अन () नामक राजकुमार को दिया जाता है। टोफ़ू में लोहा और प्रोटीन बहुत होता है और पनीर की तुलना में इसमें कम कैलोरी होती हैं। दूध न पचा पाने वाले लोगों के लिए यह पनीर की जगह ले सकता है। फिर भी कहा गया है कि इसका सेवन संतुलित मात्र में ही करना चाहिए।
10/10/2019 by archet
नाननींग
नाननींग () जनवादी गणराज्य चीन के दक्षिण में स्थित गुआंगशी प्रांत की राजधानी और सबसे बड़ा शहर है। यह उस प्रान्त के मध्य भाग में योंग नदी () के किनारे स्थित है जो शी नदी की एक मुख्य उपनदी है। नाननींग को 'हरा शहर' भी कहा जाता है क्योंकि यह वृक्ष-पौधों से हराभरा है। चीनी भाषा में 'नान नींग' का मतलब 'दक्षिणी शान्ति' है। चीन की प्रशासन प्रणाली में नाननींग एक विभाग-स्तरीय शहर का दर्जा रखता है। नाननींग वियतनाम की सीमा से सिर्फ़ १६० किमी दूर है इसलिए बहुत से पर्यटक वियतनाम से आते-जाते इस शहर से गुज़रते हैं।
सन् २०१० में इसकी आबादी ६६,६१,६०० अनुमानित की गई थी और यहाँ हान, झुआंग, याओ, हुई, मियाओ और दोंग जाति के समुदाय रहते हैं। यहाँ गर्म और नम गर्मियाँ होती हैं और जुलाई-अगस्त में औसत अधिकतम तापमान ३३ सेंटीग्रेड है। सर्दियाँ ज़्यादा कड़क नहीं होती और जनवरी में औसत न्यूनतम तापमान १० सेंटीग्रेड है। कभी-कभार पाला तो पड़ता है लेकिन बर्फ़ कभी नहीं। यह शहर योंग नदी के किनारे बसा हुआ है जो आगे चलकर यु नदी में और फिर शी नदी में मिल जाती है। इसके ज़रिये छोटी किश्तियों से ग्वांगझोऊ तक आया-जाया सकता है। शहर में बहुत से बादाम के पेड़ हैं और गुड़हल (जपा या हाईबिस्कस) के झाड़ जगह-जगह दिखते हैं।
मिशन इम्पॉसिबल (बहुविकल्पी)
यह एक बहुविकल्पी पृष्ठ है। मिशन इम्पॉसिबल के नाम से निम्नलिखित पृष्ठ मौजूद है:
मिशन: इम्पॉसिबल (फ़िल्म शृंखला)
"मिशन: इम्पॉसिबल" फ़िल्में एक्शन फ़िल्मों की शृंखला है जो इसी नाम की पर आधारित है। फ़िल्म में टॉम क्रूज़ इथन हंट, एक आईएमएफ़ एजंट, की भूमिका में है। यह शृंखला विश्व की १२वि सर्वाधिक कमाई वाली फ़िल्म शृंखला है।
१९९६ में बनी इस फ़िल्म में इथन हंट पर अपने साथी आईएमएफ़ एजंटों की हत्या के साथ ही सरकारी रहस्यों को एक अंतर्राष्ट्रीय गुन्हेगार "मैक्स" को बेचने का आरोप लागा कर फसाया जाता है।
२००० में बनी इस फ़िल्म में इथन हंट न्यह नोर्दोफ़-हाल को एक पूर्व आईएमएफ़ एजंट की जानलेवा वायरस छोड़ने की योजना नाकाम करने के लिए उसके पीछे भेजता है।
२००६ में बनी इस फ़िल्म में इथन हंट, जो अब निवृत्त हो चूका है व जिसकी शादी होने वाली है, एक टीम का गठन करता है ताकि वह एक हथियारों के व्यापारी को एक खतरनाक वस्तु "द रैबिट्स फूट" बेचने से रोक सके।
२०११ में बनी इस फ़िल्म में इथन हंट व पुरे आईएमएफ़ पर क्रेमलिन विस्फ़ोट का आरोप लगाया जाता है।
फिल्म 27 जुलाई 2018 को सिनेमाघरों में प्रदर्शित होगा और उसी दिन ही ये रियलआईडी 3डी, आईमैक्स 3डी आदि में भी आ जाएगा।
सिमोन पेग्ग
सिमोन पेग्ग () (जन्म सिमोन जॉन बकिंघम; १४ फ़रवरी १९७०) एक अंग्रेज़ अभिनेता, हास्य कलाकार, फ़िल्म निर्माता व निर्देशक है। उन्होंने "स्टार ट्रेक" में स्कॉटी की व "" और "" में बेंजी डन की भूमिका निभाई है। इसके साथ ही उन्होंने "द एडवेंचर्स ऑफ़ टिनटिन" में थोम्पसंस को आवाज़ दी है।
जेरेमी रेनर
जेरेमी ली रेनर (; जन्म ७ जनवरी १९७१) एक अमेरिकी अभिनेता व संगीतकार ह। उन्हें "द हार्ट लोकर" के लिए सर्वश्रेष्ठ अभिनेता का अकादमी पुरस्कार नामांकन प्राप्त हुआ था। इसके साथ ही "द टाउन" फ़िल्म के उनके जेम्स कफलिन के पात्र को २०१० के सर्वश्रेष सह-अभिनेता का अकादमी पुरस्कार नामांकन व इसी श्रेणी में एसएजी अवार्ड्स व गोल्डन ग्लोब पुरस्कार नामांकन भी प्राप्त हुए।
पौला पैटन
पौला मैक्सिन पैटन (; जन्म ५ दिसम्बर १९७५) एक अमेरिकी अभिनेत्री है। वे "आइडलवाइल्ड" (२००६), "देजा वू" (२००६), "मिरर्स" (२००८), "स्विंग वोट" (२००८), "प्रिशियस" (२००९), "जस्ट राईट" (२०१०), "जम्पंग ब्रूम" (२०११) और "" (२०११) में अभिनय कर चुकी है।
मिशेल मोनाघन
मिशेल लिन मोनाघन (; जन्म २३ मार्च १९७६) एक अमेरिकी अभिनत्री है जो "", "किस किस बैंग बैंग", "गोन बेबी गोन", "मेड ऑफ़ ऑनर", "द हार्टब्रेक किड", "ईगल आई" और "सोर्स कोड" में अभिनय के लिए जानी जाती है।
मिशन: इम्पॉसिबल (फ़िल्म)
मिशन: इम्पॉसिबल () १९९६ में बनी एक्शन थ्रिलर फ़िल्म है जिसका निर्देशन ब्रायन डी पाल्मा ने किया है व टॉम क्रूज़ इसमें मुख्य भूमिका में है। यह की कहानी आगे बढाती है जिसमे नया एजंट इथन हंट अपनी हत्या की गई आईएमएफ़ टीम के हत्यारे व सीआईए में मौजूद गद्दार कर पर्दाफाश करने की कोशिश करता है। यह की पहली फ़िल्म है।
टर्मिनेटर (फ़्रैंचाईज़ी)
टर्मिनेटर शृंखला एक काल्पनिक विज्ञान फ़्रैंचाईज़ी है जिसमे फ़िल्मों की शृंखला शामिल है जिसके अंतर्गत स्कायनेट की कृत्रिम बुद्धिमत्ता के मशीनी नेटवर्क के खिलाफ़ जॉन कॉनर और उसके विद्रोही सिपाही मानवों के लिए लड़ते हैं।
स्कायनेट कई टर्मिनेटरों के मॉडल बनाकर भूतकाल में भेजता है ताकि वह जॉन कॉनर को मार सके। फ़िल्म में मुख्यतः टर्मिनेटर की भूमिका अर्नोल्ड श्वार्ज़नेगर ने निभाई है। इसकी नवीनतम फ़िल्म "टर्मिनेटर: सैल्वेशन" है जिसे २००९ में रिलीज़ किया गया था।
राजासत्करण
हिंदू विधि के अनुसार राजासत्करण (Escheat) उस अवस्था में होता है जब वारिस न होने के कारण संपत्ति राज्य की हो जाती है। जहाँ राज राजसात्करण के अनुसार किसी संपत्ति का दावा करता है, वहाँ यह सिद्ध करने का भार राज्य पर आ पड़ता है कि अंतिम स्वामी मरते समय कोई वारिस नहीं छोड़ गया था।
इस संबंध में मनु की व्यवस्था यह है कि जहाँ कहीं भी वारिस नहीं होगा वहाँ संपत्ति राज्य के अधिकार में चली जाएगी। परंतु यह नियम किसी ब्राह्मण की संपत्ति पर लागू नहीं होगा। इस निदेश के प्रसंग में कलेक्टर ऑव मसूलीपत्तम बनाम कवेली वेंकट 1860 (8 मूर्स इंडियन अपील्स 500) का मामला उल्लेखनीय है, जहाँ इस निदेश को मान्यता नहीं दी गई। इसमें ब्राह्मण जाति के एक ऐसे हिंदू की संपत्ति के राजसात्करण के रूप में राज्य द्वारा लिए जाने के अधिकर के बारे में आपत्ति की गई जो मरते समय अपना कोई वारिस नहीं छोड़ गया था। इस संबंध में यह व्यवस्था दी गई थी कि ब्राह्मण जाति के किसी हिंदू की मृत्यु बिना वारिस के होती है तो उसकी संपदा सम्राट् के अधिकार में चली जाएगी। मिताक्षरा के अध्याय 2, धारा 8 और अनुच्छेद 5 मे राजसात्करण की विधि दी गई है। इस बारे में माननीय न्यायाधिपतियों का यह मत था कि मिताक्षरा द्वारा उद्धृत नारद के वाक्यसमूह का उस धारा में होना, जिसमें मनु के प्रतिषेध का उद्धरण दिया हुआ है, यह बताता है कि इस विधि का कठोरतम रूप क्या था अर्थात्‌ राजा को संपत्ति लेनी तो है परंतु इस कर्तव्य के साथ, जिसकी वह निष्पाप होकर अवहेलना नहीं कर सकेगा, लेनी है कि वह उस संपत्ति का अपने विवेक से उस प्रकार के ब्राह्मणों के बीच निपटारा कर देगा जिनका पिछले पाठों में प्रस्ताव किया गया है। यदि ऐसी स्थिति है तो न्यायाधिपतियों को यह प्रतीत होता है कि हिंदू विधि के अनुसार बिना वारिस के मरने वाले किसी ब्राह्मण की संपत्ति पर राजसात्करण द्वारा राजा का स्वत्व किसी ऐसे दावेदार के स्वत्व पर अभिभावी होना चाहिए जो और अच्छा स्वत्व सिद्ध नहीं कर सकता।
जब राजसात्करण द्वारा कोई संपदा ली जाती है तो उसके अधीन संपदा पर पड़नेवाले इस प्रकार के न्यास और प्रभार भी आ जाते हैं जैसे विधवाओं का पोषण और विधवा द्वारा वैधिक आवश्यकता के लिए किए गए बंधक। उदाहरण के लिए-'क' किसी हिंदू विधवा को धन देता है तथा उस विधवा के स्वर्गीय पति की अचल संपदा पर बंधक द्वारा इसको प्रतिभूत करता है। इस प्रकार दिया गया धन उस विधवा द्वारा उन प्रयोजनों पर लगाया जाता है, जिनके लिए हिंदू विधि उस विधि उस विधवा को अपने पति की संपदा का उसके वारिसों की संपत्ति के बिना प्रभरण अथवा उसके अन्य संक्रामण की शक्ति प्रदान की गई है। विधवा की मृत्यु हो जाने पर राज्य कोई वारिस न होने के कारण राजसात्करण द्वारा उस संपदा को अपने अधिकार में ले लेता है तो उस दशा में राज्य की अपेक्षा वह व्यक्ति जिसने धन दिया है, राज्य के मोचन अधिकार के अधीन रहते हुए दी गई धनराशि तथा ब्याज के लिए प्रतिभूति के रूप में बंधकाधीन संपदा को धारण करने का अधिकारी होगा।
यू टी एयर फ्लाईट १२०
यू टी एयर १२० घरेलू फ्लाइट त्यूमेन से सरगत, खांटी - मानसी स्वायत्त ऑक्रग, रूस के लिए उड़ान के लिए संदर्भित करता है। २ २०१२ अप्रैल में, ATR७२-२०१ ऑपरेटिंग उड़ान ले बंद रोस्कीनो अंतरराष्ट्रीय हवाई अड्डे के बाद शीघ्र ही दुर्घटनाग्रस्त हो गया, बोर्ड पर 43 लोगों की मौत हो गई।
रूनी लिपि
रूनी वर्णमालाएँ () प्राचीनकालीन यूरोप में कुछ जर्मैनी भाषाओं के लिए इस्तेमाल होने वाली वर्णमालाओं को कहा जाता था जो 'रून' () नामक अक्षर प्रयोग करती थीं। समय के साथ जैसे-जैसे यूरोप में ईसाईकरण हुआ और लातिनी भाषा धार्मिक भाषा बन गई तो इन भाषाओं ने रोमन लिपि को अपना लिया और रूनी लिपियों का प्रयोग घटता गया। स्कैंडिनेविया में इस्तेमाल होने वाली रूनी लिपियों को फ़ुथ़ार्क () कहा जाता था क्योंकि इनके पहले छह अक्षरों की ध्वनियाँ 'फ़' (), 'उ' (), 'थ़' (), 'अ' (), 'र' () और 'क' () थीं। इसमें 'थ़' कि ध्वनि पर ध्यान दें क्योंकि यह बिना बिंदु वाले 'थ' से ज़रा अलग है। पुरानी अंग्रेज़ी में कुछ ध्वनियाँ बदल जाने से इन वर्णमालाओं को फ़ुथ़ोर्क () कहा जाता था।
सबसे प्राचीन रूनी लिखाईयाँ सन् 150 ईसवी के आसपास शिलाओं और अन्य वस्तुओं पर मिलती हैं। जैसे-जैसे ईसाई धर्म फैला उत्तरी यूरोप की यह प्राचीन लिपियाँ मरती गई। 700 ईसवी तक यह मध्य यूरोप में ख़त्म हो चुकी थीं और 1100 ईसवी तक यह उत्तरी यूरोप में समाप्त हो गई। फिर भी जहाँ-तहाँ इनका प्रयोग जारी रहा, जैसे कि तस्वीरों में सजावट के लिए या कैलेंडरों पर।
रूनी लिपियाँ देवनागरी और रोमन लिपि कि तरह बाएँ से दाएँ लिखी जाती थीं। समझा जाता है कि ये पुरानी इतालवी लिपियों से इटली क्षेत्र से उत्तर की ओर फैलीं। यह तीन रूनी वर्णमालाएँ थीं जिनपर सब से अधिक भाषावैज्ञानिक जानकारी है -
द राइम ऑफ़ द एन्शियंट मेरिनर
द राइम ऑफ़ द एन्शियंट मेरिनर () अंग्रेज़ी कवि सैम्युअल टेलर कॉलरिज द्वारा लिखित सबसे लंबी कविता है जिसे १७९७-९८ के बीच लिखा और "लिरिकल बैलाड्स" के प्रथम संस्करण में १७९८ में प्रकाशित किया गया था।
गुल धावी
गुल धावी या अग्नि ज्वाला () एक प्रकार का पुष्पीय पौधा है, जो भारत, पाकिस्तान, चीन, श्रीलंका और हिन्द महासागर के बहुत से द्वीपों में मिलता है। अक्सर यह पहाड़ की ढलानों पर उगता पाया जाता है लेकिन ४००० फ़ुट से ऊँचे स्थानों पर नहीं उगता। इसका दहकता लाल रंग इसे सौन्दर्य देता है। भारतीय उपमहाद्वीप में पारम्परिक रूप से इसका रंग कपड़े और अन्य चीज़ों को रंगने के लिए किया जाता था। इसके अर्क (तने के रस) को लड्डुओं में और इसके पत्तों को चाय में भी डालने का रिवाज हुआ करता था।
पश्चिमी शिया
पश्चिमी शिया राजवंश () जिसे तान्गूत साम्राज्य () भी कहा जाता है पूर्वी एशिया का एक साम्राज्य था जो आधुनिक चीन के निंगशिया, गांसू, उत्तरी शान्शी, पूर्वोत्तरी शिनजियांग, दक्षिण-पश्चिमी भीतरी मंगोलिया और दक्षिणी मंगोलिया पर सन् १०३८ से १२२७ ईसवी तक विस्तृत था। तान्गूत लोग तिब्बती लोगों से सम्बंधित माने जाते हैं और उन्होंने चीनी लोगों का पड़ोसी होने के बावजूद चीनी संस्कृति नहीं अपनाई। तिब्बती और तान्गूत लोग इस साम्राज्य को मिन्याक साम्राज्य () बुलाते थे। तान्गुतों ने कला, संगीत, साहित्य और भवन-निर्माण में बहुत तरक्की की थी। सैन्य क्षेत्र में भी वे सबल थे - वे शक्तिशाली लियाओ राजवंश, सोंग राजवंश और जिन राजवंश (१११५–१२३४) का पड़ोसी होते हुए भी डट सके क्योंकि उनका फ़ौजी बन्दोबस्त बढ़िया था। रथी, धनुर्धर, पैदल सिपाही, ऊँटों पर लदी तोपें और जल-थल दोनों पर जूझने को तैयार टुकड़ियाँ सभी उनकी सेना का अंग थीं और एक-साथ आयोजित तरीक़े से लड़ना जानती थीं।
इन सब के बावजूद, आगे चलकर तान्गूत साम्राज्य पर युआन राजवंश स्थापित करने वाले मंगोल लोगों के घातक हमले हुए जिसमें तान्गूतों के बहुत से लिखित दस्तावेज़ और अधिकतर इमारतें ध्वस्त हो गई। इस कारणवश तान्गूतों पर अनुसन्धान कर रहे इतिहासकारों और भाषावैज्ञानिकों को काफ़ी दिक्क़तें होती हैं और इस साम्राज्य और उसके संस्थापकों के बारे में बहुत से प्रश्न हैं जिनपर कभी न अंत होने वाले विवाद जारी रहते हैं।
तान्गूत लोग अपनी तान्गूत भाषा बोलते थे, जो तिब्बती भाषा के समीप एक तिब्बती-बर्मी भाषा-परिवार की सदस्य थी। उन्होने चीनी भावचित्रों की देखा-देखी अपनी एक चित्रलिपि पर आधारित लिपि बना ली थी जिसमें वे तान्गूत भाषा लिखा करते थे। वे अपने साम्राज्य को औपचारिक रूप से 'श्वेत और उच्च महान शिया राज्य' (, फियोव ब्यिय ल्हयिय ल्हयिय) बुलाते थे। अनौपचारिक रूप से वे इसे 'मि-न्याग' कहते थे लेकिन चीनी स्रोत उन्हें 'पश्चिमी शिया' (चीनी भाषा में 'शी शिया') बुलाते थे जो नाम बाद में पाश्चातीय विद्वान इस्तेमाल करने लगे।
पुरानी तुर्की भाषा
पुरानी तुर्की भाषा (), जिसे ओरख़ोन तुर्की () और पुरानी उईग़ुर () भी कहते हैं, तुर्की भाषाओँ का सबसे पुराना प्रमाणित रूप है। यह ७वीं से १३वीं सदी ईसवी के गोएकतुर्क () और उईग़ुर लिखाइयों में मिलता है। यह तुर्की भाषाओँ में दक्षिणपूर्वी शाखा की सदस्य मानी जाती है जिसकी आधुनिक सदस्य उईग़ुर भाषा और चग़ताई भाषा हैं। यह बहुत सी लिपियों में लिखी जाती थी, जैसे की रूनी लिपि से देखने में मिलने वाली पुरानी तुर्की लिपि, भारत से उत्पन्न हुई ब्राह्मी लिपि, सोग़्दा से मिली एक लिपि से विकसित हुई प्राचीन उईग़ुर लिपि, इत्यादि।
त्रिभाषा सूत्र
त्रिभाषा सूत्र (Three-language formula) भारत में भाषा-शिक्षण से सम्बन्धित नीति है जो भारत सरकार द्वारा राज्यों से विचार-विमर्श करके बनायी गयी है। यह सूत्र (नीति) सन् १९६८ में स्वीकार किया गया।
भारतीय संविधान की धारा 343, धारा 348 (2) तथा 351 का सारांश यह है कि देवनागरी लिपि में लिखी और मूलत: संस्कृत से अपनी पारिभाषिक शब्दावली को लेने वाली हिन्दी भारतीय संघ की राजभाषा है। इसमें रोमन अंकों का व्यवहार होगा।
राष्ट्रीय भाषाओं में यह मौलिक सिद्धांत मान्य है कि सभी भाषाएं राष्ट्रीय हैं। इसमें उल्लिखित भाषाएं-असमिया, बांग्ला, गुजराती, हिन्दी, कन्नड़, कश्मीरी, मलयालम, मराठी, उड़िया, पंजाबी, संस्कृत, तमिल, तेलुगू, सिंधी, उर्दू, कोंकणी, मणिपुरी, नेपाली, बोडो, संथाली, मैथिली, डोगरी आदि 22 भाषाएं हैं।
त्रिभाषा सूत्र संविधान में नहीं है। सन् 1956 में अखिल भारतीय शिक्षा परिषद् ने इसे मूल रूप में अपनी संस्तुति के रूप में मुख्यमंत्रियों के सम्मेलन में रखा था और मुख्यमंत्रियों ने इसका अनुमोदन भी कर दिया था। 1968 की राष्ट्रीय शिक्षा नीति में इसका समर्थन किया गया था और सन् 1968 में ही पुन: अनुमोदित कर दिया गया था। सन् 1992 में संसद ने इसके कार्यान्वयन की संस्तुति कर दी थी।
यह संस्तुति राज्यों के लिए बाध्यता मूलक नहीं थी क्योंकि शिक्षा राज्यों का विषय है। सन् 2000 में यह देखा गया कि कुछ राज्यों में हिन्दी और अंग्रेजी के अतिरिक्त इच्छानुसार संस्कृत, अरबी, फ्रेंच, तथा पोर्चुगीज भी पढ़ाई जाती हैं। त्रिभाषा सूत्र में 1-शास्त्रीय भाषाएं जैसे संस्कृत, अरबी, फारसी। 2-राष्ट्रीय भाषाएं 3-आधुनिक यूरोपीय भाषाएं हैं। इन तीनों श्रेणियों में किन्हीं तीन भाषाओं को पढ़ाने का प्रस्ताव है। संस्तुति यह भी है कि हिन्दीभाषी राज्यों में दक्षिण की कोई भाषा पढ़ाई जानी चाहिए।
उत्तंक
1. मतंग ऋषि के शिष्य। यह अत्यंत ईश्वरभक्त थे। मतंग ऋषि इन्हें आदेश दिया था कि त्रेतायुग में यह तब तक तपस्या करे जब तक इन्हें राम के दर्शन न हो जाएँ। तदानुसार यह दंडकारण्य में तब तक तप करते रहे जब तक इन्हें वहाँ भगवान्‌ राम के दर्शन नहीं हो गए।
2. गौतम ऋषि के एक शिष्य का नाम भी उत्तंक अथवा उत्तंग था। इनकी गुरुभक्ति असामान्य थी। गुरुपत्नी अहिल्या को गुरुदक्षिणा में इसने अत्यंत भयंकर तथा मनुष्य भक्षक राजा सौदास की पत्नी के कुंडल लाकर दिए थे। इनका विवाह गौतम ऋषि की कन्या के साथ हुआ था। गुरु प्रेम में यह अपना घर द्वार भूलकर बहुत समय तक आश्रम में ही रहे। एक बार जंगल से लकड़ी लाने पर जैसे ही यह उन्हें जमीन पर रखने लगे, तो इनके सिर के कुछ बाल टूटकर सामने गिर पड़े। अपने सफेद बाल देखकर इन्हें अपनी वृद्धावस्था का पता चला और यह रोने लगे। कारण जानकर गुरु ने इसे अपने घर जाने की आज्ञा दी।
3. उत्तंक नाम के एक वेदमुनि के शिष्य का नाम भी पौराणिक साहित्य में मिलता है। यह जितेंद्रिय, धर्मपरायण तथा गुरुभक्त थे। एक बार गुरु प्रवास पर गए थे तो गुरुपत्नी ने इनसे कामेच्छा प्रकट की जिसे इसने अस्वीकार कर दिया। गुरु वापस आए और इसकी चारित्रिक दृढ़ता के बारे में उन्हें मालूम हुआ तो उन्होंने इसे मनोकामनापूर्ति का आर्शीर्वाद दिया। गुरुदक्षिणा में गुरुपत्नी ने इनसे पोष्यराज की पत्नी के कुंडलों की कामना की। पोष्यराज से इन्होंने कुंडल ले लिए लेकिन वापस लौटते समय जब एक सरोवर के किनारे यह स्नान तर्पणादि करने लगे तो नागराज तक्षक उन कुंडलों को लेकर पाताल चला गया। बड़ी कठिनाई से इंद्र को प्रसन्न कर उत्तंक ने वज्र प्राप्त किया और उसकी सहायता से पाताल लोक पहुँचकर पुन: कुंडल प्राप्त किए। तक्षक को मरवाने की कामना से ही, बाद में, इसने जनमेजय को प्रेरणा देकर सर्पयज्ञ करवाया था।
भारत-पाकिस्तान सम्बन्ध
भारत और पाकिस्तान में सम्बन्ध हमेशा से ही ऐतिहासिक और राजनैतिक मुद्दों कि वजह से तनाव में रहे हैं। इन देशों में इस रिश्ते का मूल कारण भारत के विभाजन को देखा जाता है। कश्मीर विवाद इन दोनों देशों को आज तक उलझाए है और दोनों देश कई बार इस विवाद को लेकर सैनिक समझौते व युद्ध कर चुके हैं। इन देशों में तनाव मौजूद है जबकि दोनों ही देश भारत के इतिहास, सभ्यता, भूगोल और अर्थव्यवस्था से जुड़े हुए हैं।
उरी आतंकी हमला और उसके परिणाम
18 सितम्बर 2016 को जम्मू और कश्मीर के उरी सेक्टर में एलओसी के पास स्थित भारतीय सेना के स्थानीय मुख्यालय पर एक बड़ा आतंकी हमला हुआ, जिसमें भारत के 18 जवान शहीद हो गए। सैन्य बलों की कार्रवाई में सभी चार आतंकी मारे गए। यह भारतीय सेना पर किया गया, लगभग 20 सालों में सबसे बड़ा हमला था। भारत सरकार ने इस आतंकी हमले को बहुत गम्भीरता से लिया। पहले हुए कई हमलों (पठानकोट आदि) की तरह इस हमले में भी आतंकवादियों के पाकिस्तान से सम्बन्ध होने के प्रमाण मिले, जिसके कारण भारतभर में पाकिस्तान के प्रति रोष प्रकट हुआ और भारत सरकार ने कई अप्रत्याशित कदम उठाए जिनसे भारत-पाकिस्तान सम्बन्ध प्रभावित हुए।
पाकिस्तान द्वारा प्रायोजित आतंक
डिक्सटन
डिक्सटन (, ) एक छोटा गाँव है जो मॉनमाउथ, वेल्स, से एक मील (1.6 किमी) दूर उत्तर-पूर्व में स्थित है। यह वेई नदी के तट पर मॉनमाउथशायर में वेल्स के दक्षिण-पूर्व में स्थित है। पॅरिश में पहले मूल रूप से दो मैनर डिक्सटन न्यूटन और डिक्सटन हेडनोक शामिल थे, जो नदी के दोनों ओर स्थित थे।
पुरातत्वविद् सबीन बैरिंग-गुल्ड के अनुसार डिक्सटन का नाम अंततः संत टिडविग या टिड्याक से आया था, जिनके लिए पॅरिश गिरजाघर समर्पति था। वेल्श नाम लँडडिविग अंग्रेज़ी में डुकस्टन बना और बाद में डिक्सटन। पॅरिश में पहले मूल रूप से नदी के दोनों ओर स्थित दो मैनर डिक्सटन न्यूटन और डिक्सटन हेडनोक शामिल थे। 1901 में गाँव का नाम स्पष्ट रूप से डिक्सटन पड़ गया, परन्तु वैकल्पिक तौर पर इसे अभी भी डिक्सटन न्यूटन कहते हैं।
पुरानी तुर्की लिपि
पुरानी तुर्की लिपि (), जिसे ओरख़ोन लिपि (), ओरख़ोन-येनिसेय लिपि () और गोएकतुर्क लिपि () भी कहते हैं, गोएकतुर्क और अन्य तुर्की-भाषी ख़ानतों द्वारा पुरानी तुर्की भाषा को लिखने के लिए ८वीं से लेकर १०वीं सदी तक प्रयोग होने वाली एक वर्णमाला थी। इसे कभी-कभी रूनीनुमा तुर्की लिपि () भी कहते हैं क्योंकि दिखने में यह यूरोप की जर्मैनी भाषाएँ लिखने के लिए प्रयोग होने वाली रूनी लिपि जैसी थी, हालांकि इन दोनों लिपियों का वैसे कोई वास्तविक सम्बन्ध नहीं है। पुरानी तुर्की लिपि उर्दू और अरबी-फ़ारसी लिपि की तरह दाएँ से बाएँ पढ़ी जाती थी।
पुरानी तुर्की लिपि कहाँ से उत्पन्न हुई, इस बात को लेकर विद्वानों में विवाद है हालांकि बहुसंख्यक मत के अनुसार यह फ़ोनीशियाई वर्णमाला से विकसित हुई आरामाई लिपि की वंशज है। कुछ लोग इस से सहमत नहीं हैं और चीनी भावचित्रों, सोग़दाई लिपि या खरोष्ठी लिपि को इसका पूर्वज बताते हैं।
पुरानी तुर्की लिपि के सबसे प्राचीन नमूने मंगोलिया की ओरख़ोन वादी में मिलते हैं जहाँ के शिलालेख ८वीं सदी ईसवी में तराशे गए अनुमानित किये गए हैं। यह लिखाईयाँ 'ओरख़ोन शिलालेख' के नाम से प्रसिद्ध हैं। इसके बाद उईग़ुर साम्राज्य ने इस लिपि का प्रयोग किया। ९वीं सदी के कुछ किरगिज़ शिलालेखों में इसके एक येनिसेय क्षेत्र में मिलने वाले रूप का भी पता चलता है। तुर्की प्रभाव के साथ यह लिपि भी जगह-जगह फैली, जैसे की शिंजियांग की तुरफ़ान द्रोणी, किरगिज़स्तान और कज़ाख़स्तान के बीच फैली तलास वादी (), बुल्गारिया और हंगरी। १०वीं सदी की प्राचीन हंगेरियाई लिपि इसी पर आधारित है। सन् ९२२ में बुल्गारिया के तुर्कों में इस्लाम अपनाया और उसके बाद धीरे-धीरे अरबी लिपि ने पुरानी तुर्की लिपि की जगह ले ली।
नेतरहाट विद्यालय
नेतरहाट विद्यालय भारत के झारखण्ड राज्य में राँची के निकट नेतरहाट (160 किमी)नामक स्थान पर स्थित एक सुप्रसिद्ध आवासीय विद्यालय है। अपनी स्थापना से ही, पहले बिहार राज्य में और अब झारखण्ड राज्य के शिक्षा बोर्डों की परीक्षा में प्रथम दस स्थान पाने वाले अधिकांश विद्यार्थी इसी विद्यालय के रहते रहे हैं। सन् २००० में बिहार से झारखण्ड राज्य के निर्माण के बाद अब यह झारखण्ड शिक्षा परिषद के अन्तर्गत आता है। राज्य शिक्षा बोर्ड की परीक्षा के अलावा इस विद्यालय के विद्यार्थी क्षेत्रीय गणित ओलम्पियाड, राष्ट्रीय प्रतिभा खोज परीक्षा (NTSE) आदि में भी सदा अग्रणी रहते हैं।
इस विद्यालय की स्‍थापना नवम्‍बर 1954 में हुई थी। राज्‍य सरकार द्वारा स्‍थापित और गुरुकुल की तर्ज पर बने इस स्‍कूल में अभी भी प्रतियोगिता परीक्षा के आधार पर प्रवेश मिलता है। यहाँ 10 -12 आयुवर्ग के बच्चों को प्रवेश दिया जाता है और लड़कों को उच्चतर माध्यमिक परीक्षा के लिए तैयार किया जाता है। अभी भी छात्र के आय के हिसाब से ही इस विद्यालय में फीस ली जाती है। इस विद्यालय में शिक्षा का माध्यम हिन्‍दी है। विषय के रूप में अंग्रेजी और संस्कृत भी पढ़ाए जाते हैं। यहाँ के छात्रों ने अनेकानेक क्षेत्रों में इस विद्यालय की कीर्ति-पताका लहरायी है। कई शीर्ष के नौकरशाह और टेक्नोक्रेट इसी विद्यालय से पढ़ कर निकले हैं।
इंदिरा गांधी बालिका विद्यालय, हजारीबाग
इंदिरा गांधी बालिका विद्यालय भारत के झारखण्ड राज्य के हजारीबाग में स्थित प्रसिद्ध विद्यालय है।
नेतरहाट विद्यालय
दिंगलींग लोग
दिंगलींग () साइबेरिया में बसने वाली एक प्राचीन जाति थी। यह शुरू में बयकाल झील से पश्चिम में लेना नदी के किनारे बसा करते थे लेकिन समय के साथ दक्षिण की ओर जाकर मंगोलिया और उत्तरी चीन के क्षेत्र में जा बसे। महान इतिहासकार के अभिलेख नामक चीनी इतिहास-ग्रन्थ के अनुसार बाद में उन्हें शियोंगनु साम्राज्य के अधीन कर लिया गया हालांकि ७१ ईसापूर्व के बाद उन्होंने शियोंगनुओं के ख़िलाफ़ विद्रोह करा। तीसरी सदी ईसवी के बाद वे तिएले लोगों () का भाग बन गए जो धीरे-धीरे पश्चिम की ओर मध्य एशिया में फैल गए। इन्ही तिएले लोगों का एक गुट हिन्द-यूरोपीयों से मिश्रित हो गया जिस से उईग़ुर जाति उत्पन्न हुई। दिंगलींग लोगों की एक दूसरी शाखा शियानबेई लोगों में जा मिली।
इतिहासकार अक्सर दिंगलींग को एक तुर्क जाति समझते हैं, हालांकि इसपर मतभेद है। दिक्क़त यह है कि दिंगलींगों की भाषा का कोई लिखित रूप नहीं था इसलिए उनकी स्वयं की लिखाईयाँ अस्तित्व में नहीं हैं। उनके बारे में जानकारी केवल प्राचीन चीनी स्रोतों से मिलती है लेकिन यह स्रोत स्वयं दिंगलींगों से सीधे संपर्क में नहीं थे। दिंगलींग शायद एक तुर्की भाषा बोलते थे लेकिन यह भी पक्का पता नहीं है।
तिएले लोग
तिएले (), चिले () या गाओचे () उत्तरी चीन और मध्य एशिया में चौथी से आठवीं शताब्दी ईसवी के काल में नौ तुर्की जातियों का परिसंघ था। ऐतिहासिक चीनी स्रोतों के अनुसार तिएले लोग प्राचीन दिंगलींग लोगों के वंशज थे और वे इस क्षेत्र में शियोंगनु साम्राज्य के पतन के बाद उभरे। समय के साथ गोएकतुर्क ख़ागानत ने इन्हें अपने अधीन कर लिया। जब गोएकतुर्कों का पतन हुआ तो तिएले का एक हिस्सा, जिन्हें उईग़ुर कहा जाता था, ७४४ ईसवी में अपनी अलग उईग़ुर ख़ागानत स्थापित करने में सफल हो गया। उसके बाद से इतिहास में 'तिएले' का नाम लिया जाना बंद हो गया और उन सबको 'उईग़ुर' नाम से ही बुलाया जाने लगा।
उईग़ुर ख़ागानत को बाद के मुस्लिम इतिहासकार तुर्की में 'तोक़ुज़ ओग़ुज़' () का नाम देते थे, जिसका मतलब 'नौ क़बीले' है। चीनी स्रोत भी 'जिउ शिंग' () बुलाते थे जिसका मतलब 'नौ (पारिवारिक) नाम' है। हो सकता है यह तिएले के मूल नौ क़बीलों की तरफ़ इशारा हो। लेकिन यह भी संभव है कि 'तोक़ुज़ ओग़ुज़' सिर्फ़ तिएले या उईग़ुर ही नहीं बल्कि सभी तुर्कों के लिए एक नाम रहा हो।
सान्ता क्रूस दे तेनरीफ़
सान्ता क्रूस दे तेनरीफ़ (स्पेनी भाषा: Spanish, "Santa Cruz de Tenerife") एक तेनरीफ़ के द्वीप पर स्थित शहर, शहर कैनरी द्वीपसमूह (स्पेन) की राजधानी है। यह 224,215 निवासियों की जनसंख्या है और एक यूरोप में सबसे बड़े बंदरगाहों में से एक है।
शहर अपने कार्निवल उत्सव, रियो डि जेनेरो ब्राजील में कार्निवल के बाद दुनिया में दूसरा सबसे बड़ा माना जाता है के लिए प्रसिद्ध है। शहर के स्मारकों के बीच में शामिल हैं: तेनरीफ़ सभागार, स्पेन का प्लाजा और गर्भाधान के चर्च.
मॉनमाउथ टाउन एफ़॰सी॰
मॉनमाउथ टाउन एफ़॰सी॰ () (पूर्ण नाम: मॉनमाउथ टाउन फुटबॉल क्लब, ) एतेहासिक शहर मॉनमाउथ में आधारित एक वेल्श फुटबॉल क्लब है। टीम वर्तमान समय में वेल्श फुटबॉल लीग डिवीजन दो में खेलती है। क्लब ग्वँट काउंटी एफ़॰ए॰ की सदस्य है। क्लब ने 8 अगस्त 2011 को इंटरनेट उद्यम fivepoundfootballclub.com से अनुबंध करा था जिसके तहत क्लब का स्वामित्व पाँच वर्षों की अवधि में fivepoundfootballclub.com के पास आ जाएगा। सितंबर 2011 को क्लब ने स्वयं को कम्युनिटी इंटरेस्ट कंपनी सुस्थित कर लिया, जो कि वेल्स में अपनी तरह की पहली घटना थी। क्लब का नारा "किंगफिशर ऑल द वे!" है।
क्लब की आधिकारिक निर्माण तिथि स्पष्ट नहीं है, परन्तु इस बात के प्रमाण हैं कि एक 'संघ क्लब' वर्ष 1906 के समय सक्रिय था। साप्ताहिक समाचारपत्र "मॉनमाउथशायर बीकन" के अनुसार मॉनमाउथ में काफी समय से फुटबॉल खेला जाता रहा है और शायद 1873 से। मॉनमाउथ और क्लियरवॅल एफ़॰सी॰ 1925/26 की डिस्ट्रिक्ट लीग के संयुक्त विजेता थे।
क्लब ने 1940 की ब्रिटेन की लड़ाई की पूर्व संध्या में मॉनमाउथशायर सीनियर कप में मॉनमाउथ स्पोर्ट्सग्राउंड (जिसका वर्तमान नाम है चिप्नहम स्पोर्ट्स ग्राउंड) में आयोजित हुए मैच में लवल्स् एथलेटिक को 3–2 से हराकर सदर्न लीग वेस्ट का ख़िताब जीता। लगभग 20 वर्ष पश्चात 1958 में किंगफिशरस् ने पोंट्लनफ्रेथ में सॅफन फॉरेस्ट को 3–0 से हराकर मॉनमाउथशायर एमेच्योर कप जीता। अगले सत्र में भी मॉनमाउथशायर एमेच्योर कप पे क्लब का कब्जा रहा और इसके साथ-साथ क्लब ने अपना दूसरा मॉनमाउथशायर सीनियर कप भी जीता।
क्लब सिर्फ एकबार, 1965 में, ही फुटबॉल एसोसिएशन चैलेंज कप (सामान्यतः FA कप के रूप में ज्ञात) में जगह बना पाया था, जिसमें उसे प्रारंभिक दौर में ही हार का सामना करना पड़ा। क्लब ने 1984, 1986 और 1996 में ग्वँट एमेच्योर कप जीता।
पराध्वनिक गति
पराध्वनिक गति () किसी वस्तु की रफ़्तार को कहते है जब वह ध्वनि की गति (जिसे माक १ कहते है) से तेज़ जाती है। 20 °C (68 °F) के तापमान की शुष्क हवा में यात्रा करने वाली वस्तुओं के लिए यह रफ़्तार लगभग 343 मी/से, 1125 फी/से, 758 मिल प्रतिघंटा या 1235 किमी/घंटा होती है। ध्वनि की गति से पाँच गुना अधिक रफ़्तार (माक ५) को हायपरसोनिक (आवाज़ से जल्द) रफ़्तार कहते हैं। उड़ान जिसके दौरान हवा के केवल कुछ हिस्से जैसे रोटर के पंखें के सिरे पराध्वनिक गति तक पहुँचते हैं तो उस उड़ान को ट्रांससोनिक कहते हैं। यह आम तौर पर मक ०.८ से मक १.२.३ के बीच होता है।
रॉबिन हुड सराय
रॉबिन हुड सराय () 124 और 126 मोंनो स्ट्रीट, मॉनमाउथ, मॉनमाउथशायर, वेल्स, में स्थित एक मध्ययुगीन मयख़ाना (पब) है।
सराय की इमारत मध्ययुग के अंत में निर्मित हुई थी। इसका निर्माण पत्थर से हुआ था और यह मॉनमाउथ में दुर्लभ मध्ययुगीन अस्तित्व की इमारतों में से एक है। सराय की इमारत 27 जून 1952 से यूनाइटेड किंगडम की ग्रेड द्वितीय सूचीबद्ध इमारत है।
मॉनमाउथ कैथोलिक संप्रदाय का एक केंद्र था। जब 1770 के दशक में माइकल वॉटकिंस सराय के मालिक थे तब उन्होंने एक ऊपरी कमरे में मास आयोजित करने की अनुमति दी थी। 1778 के पॅपिस्ट्स अधिनियम से पहले कैथोलिक ईसाइयों के खिलाफ दंड विधि प्रभावी थी। वॉटकिंस उन कुछ लोगों में से थे जिन्होंने सफलतापूर्वक मॉनमाउथ मैजिस्ट्रेट के समक्ष याचिका दायर करके एक इमारत निर्माण की अनुमति प्राप्त कर ली थी, जो आगे चल कर सेंट मैरी रोमन कैथोलिक चर्च बना। यह मयख़ाना और चर्च जिनके लिए वॉटकिंस ने पैरवी की थी, मॉनमाउथ हेरिटेज ट्रेल की 24 इमारतों में से दो हैं।
द लोनली प्लैनेट गाइड सराय का मूल्यांकन "मॉनमाउथ में सबसे अधिक परिवार-अनुकूल व गर्मजोशी के वातावरण और बच्चों के खेल क्षेत्र के साथ एक बड़े बियर उद्यान वाले पब" के रूप में करता है।
द क्रॉस, मॉनमाउथ
द क्रॉस () सेंट थोमस स्क्वायर, ओवरमॉननाऊ, मॉनमाउथ, वेल्स में चौराहे के बिच सेंट थोमस द मार्टर के विपरीत व मॉननाऊ पुल के पश्चिम में स्थित है। मध्ययुगीन काल की यह वास्तु, जिसे ओवरमॉननाऊ क्रोस भी कहा जाता है, १८८८ में पुनः निर्मित किया गया था और दूसरी श्रेणी की इमारत के रूप में १५ अगस्त १९७४ में प्रमाणित किया गया।
कुछ उन्नीसवी सदी के स्रोतों के अनुसार मुख्य क्रोस १०३९ में उपस्थित था। सेंट थोमस स्क्वायर को एक बाज़ार समझा जाता था पर बाद में मॉननाऊ पुल के बनने से, जिसने इस गाव को ओवरमॉननाऊ से जोड़ दिया, यह बाज़ार बंद हो गया। १ अप्रैल १७६४ को एक १८ वर्षीय महिला को अपनी मालकिन को ज़हर देकर मारने के आरोप में जीवित जलाने की सज़ा सुनाई गई और इस सज़ा को क्रोस के पास ही अमल में लाया गया।
जॉन स्पीड के नक़्शे में क्रोस को अपनी वर्तमान जगह पर दिखाया गया है जो १६११ में चित्रित किया गया था परन्तु १९वि सदी के अंत तक केवल पत्थर का आधार ही बच पाया था जो ग्रीन ड्रैगन सराय के मार्ग के निकट था। १८८८ में चार्ल्स हेनरी-क्रोम्प्टन-रॉबर्ट्स ने, जो ड्रायब्रिज हाउस से थे, इस क्रोस की पुनार्निर्मिति करने का ज़िम्मा उठाया।